# Budapest Semesters in Mathematics

### A Wikipédiából, a szabad lexikonból.

A Budapest Semesters in Mathematics alapképzésben (undergraduate) résztvevő észak-amerikai diákok részére létrehozott matematika képzés.

A résztvevők általában egy félévet töltenek Budapesten, 4-5 bevezető angol nyelven előadott matematika kurzust hallgatva. A felkínált kurzusok száma kb 25. A magyar specialitásoknak megfelelően számos különböző szintű kombinatorikai és számelméleti kurzus van. Ezenkívül 2-3 egyéb kurzus (magyar nyelv és kultúra, európai történelem, európai filozófia) hallgatására is van lehetőség. A hallgatók Budapest-szerte lakásokat bérelnek, vagy ha kívánják, magyar családnál is lakhatnak.

A program 1985-ben jött létre, megalkotói Babai László, Ronald Graham, Lovász László és T. Sós Vera voltak. Erősen támogatta a program létrehozásának gondolatát Erdős Pál is, cserébe a program mottója hosszú ideig ez volt:„Töltsön egy szemesztert Erdős Pál országában!”.

A program a College International keretében zajló magánvállalkozás. Helye Budapesten, a Bethlen tér 2.-ben van. Az amerikai programigazgató korábban W. Tom Trotter volt, jelenleg Paul Humke. A magyar programigazgató hosszú ideig Petruska György volt, 2001 óta Miklós Dezső. A program résztvevői közt volt: Kiran Sridhara Kedlaya.

## [szerkesztés] Külső hivatkozások

- A program amerikai honlapja
- A program budapesti honlapja (angolul)

A lap eredeti címe "http://hu.wikipedia.org../../../b/u/d/Budapest_Semesters_in_Mathematics_cb9e.html"

Kategóriák: Matematika | Oktatás

##### Views

- Szócikk
- Vitalap
- Aktuális változat

##### Keresés

##### Más nyelveken

- English